Hof beslis oor Chris Hani-moordenaarArgieffoto. Die hof het beveel dat Walus op parool vrygelaat moet word. Mthunzi Mhaga, woordvoerder van die departement van justisie, het gesê die departement sal die uitspraak bestudeer en besluit of hulle gaan appelleer. “Ek kan nie bevestig dat hy wel op parool vrygelaat sal word nie. Wat ek kan bevestig, is dat die regter gesê het hy moet binne 14 dae op parool vrygelaat en borgtogvoorwaardes gegee word,” het Mhaga gesê. “Ons gaan steeds die uitspraak bestudeer en besluit of ons appèl sal aanteken of nie.” Walus, ŉ Poolse immigrant, het Hani, die leier van die Suid-Afrikaanse Kommunistiese Party (SAKP), op Paassondag in 1993 doodgeskiet. Hy is oorspronklik die doodstraf opgelê, maar dit is later na lewenslange tronkstraf omgeskakel nadat die doodstraf afgeskaf is. Clive Derby-Lewis, wat ook lewenslange tronkstraf uitgedien het vir sy aandeel in die moord op Hani, is verlede jaar ná herhaalde pogings op mediese parool vrygelaat.